Skont id-dispożizzjonijiet tal-Artikolu 287(1) u (4) tat-TFUE u l-Artikoli 129 u 143 tar-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej, kif emendat l-aħħar bir-Regolament tal-Kunsill (KE) Nru 1525/2007 tas-17 ta’ Diċembru 2007 u l-Artikoli 139 u 156 tar-Regolament tal-Kunsill (KE) Nru 215/2008 tat-18 ta’ Frar 2008 dwar ir-Regolament Finanzjarju applikabbli għall-10 Fond Ewropew tal-Iżvilupp

il-Qorti tal-Awdituri tal-Unjoni Ewropea, fil-laqgħa tagħha tad-9 ta’ Settembru 2010, adottat

IR-RAPPORTI ANNWALI

tagħha għas-sena finanzjarja 2009.

Ir-rapporti, flimkien mar-risposti tal-istituzzjonijiet għall-osservazzjonijiet tal-Qorti, intbagħtu lill-awtoritajiet responsabbli mill-għoti tal-kwittanza u lill-istituzzjonijiet l-oħra.

Il-Membri tal-Qorti tal-Awdituri huma:

Vítor Manuel da SILVA CALDEIRA (President), Hubert WEBER, Maarten B. ENGWIRDA, David BOSTOCK, Morten Louis LEVYSOHN, Ioannis SARMAS, Igors LUDBORŽS, Jan KINŠT, Kersti KALJULAID, Kikis KAZAMIAS, Massimo VARI, Juan RAMALLO, Olavi ALA-NISSILÄ, Lars HEIKENSTEN, Karel PINXTEN, Ovidiu ISPIR, Nadejda SANDOLOVA, Michel CRETIN, Harald NOACK, Henri GRETHEN, Eoin O'SHEA, Szabolcs FAZAKAS, Louis GALEA, Ladislav BALKO, Augustyn KUBIK, Milan Martin CVIKL, Rasa BUDBERGYTĖ.

IR-RAPPORT ANNWALI DWAR L-IMPLIMENTAZZJONI TAL-BAĠIT

2010/C 303/01

WERREJ

Introduzzjoni ġenerali

IL-KAPITOLU 1

Id-Dikjarazzjoni ta’ Assigurazzjoni u l-informazzjoni ta’ sostenn

WERREJ

Id-dikjarazzjoni ta’ assigurazzjoni tal-Qorti mogħtija lill-Parlament Ewropew u lill-Kunsill – ir-rapport tal-awditur indipendenti

L-opinjoni dwar l-affidabbiltà tal-kontijiet

L-opinjoni dwar il-legalità u r-regolarità tat-tranżazzjonijiet li fuqhom huma bbażati l-kontijiet

Ħarsa ġenerali lejn is-sejbiet

Introduzzjoni

L-affidabbiltà tal-kontijiet

Il-kuntest ġenerali

Is-sejbiet għas-sena finanzjarja 2009

Ir-regolarità tat-tranżazzjonijiet u l-effettività tas-sistemi

L-istruttura tal-evalwazzjonijiet speċifiċi tad-DAS

Sejbiet għas-sena finanzjarja 2009

Paragun mar-riżultati tas-snin ta’ qabel

L-affidabbiltà tar-rappreżentazzjonijiet tal-maniġment mill-Kummissjoni

Ir-Rapporti ta’ Attività Annwali u d-Dikjarazzjonijiet mid-Diretturi-Ġenerali

Ir-rapport ta’ sinteżi tal-Kummissjoni

Mekkaniżmi ta’ rkupru u korrezzjoni

Introduzzjoni

Informazzjoni mogħtija mill-Kummissjoni mal-kontijiet tal-2009

Konklużjoni dwar il-kapaċità korrettiva tas-sistemi ta’ sorveljanza u kontroll

ID-DIKJARAZZJONI TA’ ASSIGURAZZJONI TAL-QORTI MOGĦTIJA LILL-PARLAMENT EWROPEW U LILL-KUNSILL – IR-RAPPORT TAL-AWDITUR INDIPENDENTI (1) (2) ( 3 ) (4) (5) (6) ( 7 ) Id-9 ta’ Settembru 2010 Vίtor Manuel da SILVA CALDEIRA President Il-Qorti Ewropea tal-Awdituri 12, rue Alcide de Gasperi, 1615 Luxembourg, LUXEMBOURG L-OSSERVAZZJONIJIET TAL-QORTI IR-RISPOSTI MILL-KUMMISSJONI ĦARSA ĠENERALI LEJN IS-SEJBIET Introduzzjoni 1.1. Skont l-Artikolu 287 tat-Trattat dwar il-Funzjonament tal-Unjoni Ewropea, il-Qorti tal-Awdituri tipprovdi lill-Parlament Ewropew u lill-Kunsill b'Dikjarazzjoni ta’ Assigurazzjoni dwar l-affidabbiltà tal-kontijiet u dwar il-legalità u r-regolarità tat-tranżazzjonijiet ta’ bażi (“id-DAS”). It-Trattat jawtorizza wkoll lill-Qorti biex tissupplimenta din id-dikjarazzjoni b'evalwazzjonijiet speċifiċi ta’ kull qasam prinċipali ta’ attività tal-UE. 1.2. L-għan tax-xogħol fuq l-affidabbiltà tal-kontijiet tal-Unjoni Ewropea huwa li tinkiseb biżżejjed evidenza xierqa li twassal għall-konklużjoni dwar il-punt sa fejn id-dħul, in-nefqa, l-attiv u l-passiv ġew irreġistrati kif suppost u li l-kontijiet annwali jippreżentaw b'mod veru u ġust il-pożizzjoni finanzjarja fil-31 ta’ Diċembru 2009, u r-riżultati tal-operazzjonijiet tagħhom u l-likwidità għas-sena li ntemmet (ara l-paragrafi 1.6 sa 1.20). 1.3. L-objettiv tax-xogħol tal-verifika tal-Qorti dwar ir-regolarità tat-tranżazzjonijiet li fuqhom huma bbażati l-kontijiet tal-2009 huwa li tinġabar biżżejjed evidenza xierqa, ta’ natura diretta jew indiretta, biex tagħti opinjoni dwar jekk humiex skont ir-regolamenti applikabbli jew id-dispożizzjonijiet kuntrattwali, u jekk kinux ikkalkulati tajjeb (ara l-paragrafi 1.21 sa 1.25 għal ħarsa ġenerali tar-riżultati u l-kapitoli 2 sa 9 għal aktar dettalji). 1.4. Il-Qorti analizzat l-affidabbiltà tar-rappreżentazzjonijiet tal-maniġment tal-Kummissjoni, jiġifieri d-Dikjarazzjonijiet tad-Diretturi Ġenerali u r-Rapporti ta’ Attività Annwali tas-servizzi tal-Kummissjoni u r-Rapport ta’ Sinteżi relatat sabiex tevalwa l-punt safejn dawn jagħtu evalwazzjoni ġusta dwar il-kwalità tal-ġestjoni finanzjarja, u b'mod partikolari kemm ir-riżervi huma kompleti u suffiċjenti (ara l-paragrafi 1.27 u 1.28 u “L-Affidabbiltà tar-rappreżentazzjonijiet tal-maniġment tal-Kummissjoni” fil-kapitoli 2 sa 9). 1.5. Barra minn hekk, il-Qorti eżaminat l-arranġamenti biex isiru u jiġu kkomunikati l-irkupri u l-korrezzjonijiet finanzjarji (ara l-paragrafi 1.32 sa 1.50). L-affidabbiltà tal-kontijiet Il-kuntest ġenerali 1.6. Il-Qorti vverifikat il-kontijiet annwali għas-sena finanzjarja 2009, ippreparati mill-Uffiċjal tal-Kontabilità tal-Kummissjoni u approvati mill-Kummissjoni skont l-Artikolu 129 tar-Regolament Finanzjarju tal-25 ta’ Ġunju 2002 (8) u rċevuti mill-Qorti fit-23 ta’ Lulju 2010. Il-kontijiet jinkludu r-“rendikonti finanzjarji konsolidati” - li jkopru, partikolarment, il-karta tal-bilanċ b'deskrizzjoni tal-attiv u l-passiv fi tmiem is-sena kif ukoll il-kont tar-riżultat ekonomiku - u r-“rapporti konsolidati dwar l-implimentazzjoni tal-baġit” - li jkopru d-dħul u n-nefqa għas-sena. Is-sejbiet għas-sena finanzjarja 2009 1.7. Il-verifika mill-Qorti tar-rendikonti finanzjarji konsolidati sabithom ħielsa minn dikjarazzjonijiet żbaljati materjali. Iżda, il-Qorti tiġbed l-attenzjoni għall-kwistjonijiet segwenti li ġew irrappurtati wkoll fl-2008 u fi snin preċedenti: 1.7. Il-Kummissjoni tilqa' l-valutazzjoni li tibqa' dejjem pożittiva tal-Qorti rigward l-affidabbiltà fil-kontijiet. — rappreżentazzjonijiet nieqsa jew mhux kompleti mill-Uffiċjali tal-Kontabilità għal ċertu organizzazzjonijiet li l-kontijiet tagħhom kienu konsolidati ma’ dawk tal-Kummissjoni (ara l-paragrafu 1.8); — is-sistemi lokali tal-ġestjoni finanzjarja identifikati mill-Uffiċjal tal-Kontabilità tal-Kummissjoni (ara l-paragrafi 1.9 u 1.10); — it-trattament ta’ finanzjament minn qabel u kontijiet pagabbli matul is-sena u fil-proċedura ta' qtugħ (ara l-paragrafi 1.11 sa 1.13); — l-informazzjoni dwar l-irkupri wara irregolaritajiet (ara l-paragrafi 1.14 sa 1.19). — Il-Kummissjoni għamlet progress f'dan il-qasam u se tenfasizza t-titjib li sar f'dawn l-għoti ta' informazzjoni fil-kontijiet tal-2009. Nota numru 6 ġiet imtejba u mkabbra sabiex tipprovdi aktar informazzjoni komprensiva dwar l-aspetti kollha tal-proċessi ta' irkupru. L-ittra ta’ rappreżentazzjoni tal-Uffiċjal tal-Kontabilità 1.8. L-Uffiċjal tal-Kontabilità tal-Kummissjoni fl-ittra tar-rappreżentazzjoni tal-maniġment dwar il-kontijiet konsolidati enfasizza li l-Uffiċjali tal-Kontabilità ta’ tliet entitatjiet konsolidati kienu naqsu milli jittrasmettu jew immodifikaw ir-rappreżentazzjonijiet. B’mod partikolari, l-informazzjoni meħtieġa dwar il-validazzjoni tas-sistemi tal-kontabilità u dawk lokali ma ngħatatx (9). 1.8. Il-Kummissjoni tinnota li minn total ta' 40 entita' kkontrollata, dawn it-3 entitajiet biss ma provdewx l-informazzjoni kompluta meħtieġa fl-ittri ta' rappreżentazzjoni li huma bagħtu lill-Qorti. Din tirrappreżenta titjib sinifikanti mis-sena ta' qabel. Il-validazzjoni tas-sistemi ta’ ġestjoni finanzjarja lokali (10) 1.9. Minħabba fi problemi kontinwi fil-ġestjoni tal-kontijiet sospiżi u l-proċeduri tal-kontabilità tal-attiv, l-Uffiċjal tal-Kontabilità tal-Kummissjoni xorta ma setax jivvalida s-sistemi lokali ta’ żewġ Direttorati Ġenerali (11). 1.9. Iż-żewġ Direttorati Ġenerali, RELEX u JLS, għamlu progress tajjeb fl-2009 fl-identifikazzjoni tal-insuffiċċjenzi. L-uffiċjal tal-kontabbiltà se jibqa' jitlob għal aktar progress lejn validazzjoni sħiħa tas-sistemi lokali. 1.10. Il-biċċa l-kbira tar-rakkomandazzjonijiet tal-Uffiċjal tal-Kontabilità minn snin preċedenti ġew implimentati. Il-kwistjonijiet li kien għad fadal ma kellhomx impatt materjali fuq l-affidabilità tal-kontijiet fl-2009, imma n-natura u s-sinifikat tagħhom huma tant li għandhom jibqgħu jirċievu l-attenzjoni tal-Kummissjoni, b'mod notevoli ċerti aspetti tal-proċeduri ta’ qtugħ, l-approvazzjoni u r-reġistrazzjoni ta’ finanzjamenti minn qabel, il-puntwalità tar-reġistrazzjoni tat-tranżazzjonijiet, u l-konsistenza tad-data bejn is-sistemi lokali u l-ABAC. Finanzjament minn qabel, kontijiet pagabbli u proċeduri ta’ qtugħ 1.11. Il-Qorti vverifikat kampjuni rappreżentattivi tal-finanzjament minn qabel li rrappreżentaw EUR 48 827 miljun wara qtugħ u tal-fatturi/klejms tal-ispejjeż ta’ madwar EUR 15 260 miljun. Hija identifikat żbalji tal-kontabilità b'impatt finanzjarju ġenerali immaterjali imma bi frekwenza għolja. Dan jenfasizza l-ħtieġa għal aktar titjib fil-preċiżjoni tad-data tal-kontabilità bażika fil-livell ta’ ċerti Direttorati Ġenerali. It-tipi ta’ żbalji l-aktar komuni huma: 1.11. Il-Kummissjoni tieħu nota li l-Qorti sabet li m'hemm l-ebda żbalji materjali li jaffettwaw il-kontijiet, abbażi tal-kampjuni tagħha. Din se tibqa' taħdem fuq it-titjib tal-eżatezza tad-dejta tal-kontijiet tagħha permezz ta' azzjonijiet li jibqgħu għaddejjin bħall-proġett ta' kwalità tal-kontijiet u l-validazzjoni tas-sistemi lokali. — entrati nieqsa jew iddupplikati; — reġistrazzjoni ta’ ammonti inkorretti; — tranżazzjonijiet irreġistrati fil-kont il-ħażin. 1.12. Fir-rigward tar-reġistrazzjoni fil-kotba tal-ammonti ffinanzjati minn qabel, il-Qorti identifikat ukoll il-problemi li ġejjin: 1.12. — L-approvazzjoni ta’ finanzjamenti minn qabel li huma pendenti mhux dejjem titwettaq tajjeb. Għadd ta’ approvazzjonijiet ma twettqu xejn jew inkella kienu rreġistrati b'ammonti inkorretti. Dan irriżulta f'dikjarazzjoni minfuħa immaterjali fil-bilanċ tal-finanzjament minn qabel fl-aħħar tas-sena. — Il-Kummissjoni se tanalizza s-sitwazzjoni dwar il-finanzjament minn qabel fis-servizzi differenti u tieħu miżuri korrettivi fejn hu meħtieġ. — Xi Direttorati Ġenerali fil-familja tar-Riċerka ma jipproċessawx l-informazzjoni disponibbli dwar il-progress li jkun sar u l-ispejjeż relatati mġarrba u ma jawtorizzawx il-finanzjament minn qabel korrispondenti skont dan il-progress, imma jużaw approssimazzjonijiet meta jkunu qegħdin jiddeterminaw il-qtugħ (eż. pro rata temporis). — Il-Kummissjoni tirrikonoxxi li hemm bżonn li jsir titjib f'dan il-qasam. Il-kwistjoni diġà qed tiġi indirizzata permezz ta' inizjattivi bħal eżempju l-programm ta' kwalità tal-kontijiet u gwida ċentrali oħra u kontrolli tas-servizzi tal-kontijiet. 1.13. Fir-rigward ta’ fatturi/klejms għall-ispejjeż, xi Direttorati Ġenerali ma rrispettawx il-ħtieġa li jirreġistraw il-fatturi u r-rendikonti tal-ispejjeż fi żmien ħames ġranet ta’ xogħol (12) wara l-wasla tagħhom. 1.13. Id-Direttorati-Ġenerali ħadu l-azzjonijiet meħtieġa sabiex inaqqsu mid-dewmien żejjed u ttieħdet nota tat-titjib li sar. Dewmien żejjed fir-reġistrazzjoni ta' fatturi ta' xiri/talbiet għall-ispejjeż qed jiġu indirizzati bħala parti mill-proġett ta' kwalità tal-kontijiet. Informazzjoni dwar irkupri u korrezzjonijiet finanzjarji 1.14. Il-verifika tal-Qorti turi li l-Kummissjoni qiegħda tirrapporta ċifri affidabbli dwar korrezzjonijiet finanzjarji u rkupri b'mod li jvarja ħafna bejn is-servizzi differenti tagħha (ara wkoll il-paragrafi 1.37 sa 1.50). 1.14. Il-Kummissjoni tagħmel referenza għar-risposti tagħha fuq din il-kwistjoni mogħtija skont paragrafi 1.38-1.50. 1.15. Xi servizzi jippreżentaw ċifri għal korrezzjonijiet finanzjarji li għadhom għaddejjin meta tinħareġ ittra dwar il-pożizzjoni finali biss, filwaqt li oħrajn jibbażaw il-kalkolu tagħhom fuq estimi statistiċi bl-estrapolazzjoni ta’ esperjenza ta’ qabel saħansitra bl-inklużjoni ta’ korrezzjonijiet għal ammonti li għalihom il-proċedura ta’ approvazzjoni għadha ma bdietx. 1.15. L-informazzjoni kollha relatata mal-irkupri issa tinsab f'dikjarazzjoni unika, nota 6 tal-kontijiet kkonsolidati. Aktar informazzjoni dettaljata hi inkluża taħt “Korrezzjonijiet finanzjarji li għadhom qed isiru”. Skont politiki ta' kontabbiltà u prinċipji ta' kontabbiltà li huma ġeneralment aċċettati, il-Kummissjoni tista' tuża stimi għat-tħejjija tal-kontijiet annwali. Dan huwa l-każ għall-ammont ta' nfiq li probabbilment se jkun eskluż mill-finanzjament tal-UE minn deċiżjonijiet ta' konformità futuri bħal dawn. Din l-istima tikkunsidra l-aktar informazzjoni affidabbli disponibbli. Peress li xi korrezzjonijiet huma deċiżi għal kull sena finanzjarja ta' nefqa, huwa għalhekk possibbli li wieħed jikkalkula l-medja ta' korrezzjonijiet għal kull sena finanzjarja magħluqa u li jestrapola dan il-persentaġġ għal aktar snin finanzjarji reċenti li fuqhom għad qed isiru l-verifiki. L-affidabbilità ta' din l-istima hi stmata fuq il-bażi tat-tqabbil mal-ammonti ta' korrezzjonijiet finanzjarji li għadhom qed jitwettqu għas-snin preċedenti fejn din l-informazzjoni hi disponibbli. 1.16. L-informazzjoni dwar l-attivitajiet ta’ korrezzjoni finanzjarja (irtirar u rkupri) mogħtija mill-Istati Membri, fil-qasam tal-Koeżjoni u inkluża fin-nota 6 ta’ mar-rendikonti finanzjarji għadha mhijiex sħiħa u affidabbli (ara wkoll il-paragrafu 4.31). 1.16. Dejta sottomessa mill-Istati Membri lill-Kummissjoni fl-ewwel nofs tal-2010 dwar is-sena 2009 hi inkluża fin-nota numru 6 tal-kontijiet annwali kkonsolidati. Ir-reviżjoni ta' fuq il-post tad-dejta tal-Istati Membri li twettqet mill-Kummissjoni, uriet li s-sistemi tar-reġistrazzjoni u rappurtar tad-dejta għadhom mhumiex attendibbli b'mod komplet fl-Istati Membri kollha (ara wkoll ir-risposti għall-paragrafi 1.34 u 1.36). Il-Kummissjoni ssegwi kwalunkwe inkonsistenza f'din id-dejta u tagħmel rakkomandazzjonijiet lill-Istati Membri għat-titjib. Il-Kummissjoni tirreferi wkoll għar-risposta tagħha għal paragrafu 4.31. 1.17. Abbażi tal-eżami tax-xogħol tal-korpi li jiċċertifikaw u tal-analiżi tal-Kummissjoni li tirreferi għal dan, il-Qorti ttenni d-dubju tagħha rigward l-affidabbiltà tar-riċevibbli mill-Istati Membri fil-qasam tal-agrikoltura (il-kontijiet tad-debituri tal-FAEG) (13) (ara wkoll il-paragrafu 3.54). 1.17. Il-Kummissjoni kisbet mill-korpi ta' ċertifikazzjoni (korpi ta' verifika professjonali indipendenti) informazzjoni affidabbli dwar debituri għal raġunijiet ta' approvazzjoni u kontabbiltà. Korrezzjonijiet li jammontaw għal EUR 14,8 miljun ġew proposti mill-Kummissjoni fir-rigward tas-sena finanzjarja 2009 abbażi tal-valutazzjoni tagħha tal-iżbalji misjuba mill-korpi ta' ċertifikazzjoni fir-rapporti tagħhom. L-iżbalji finanzjarji misjuba jibqgħu jiġu segwiti permezz tal-approvazzjoni normali tal-proċeduri ta' kontabbilità. 1.18. Għalkemm in-noti ta’ spjegazzjoni relatati mal-kontijiet annwali fihom informazzjoni dwar il-fatt li xi wħud mill-pagamenti x ’aktarx li jkunu kkoreġuti aktar tard mis-servizzi tal-Kummissjoni jew mill-Istati Membri, l-ammonti u l-oqsma tan-nefqa li jistgħu jkunu soġġetti għal aktar verifikazzjoni u approvazzjoni tal-proċeduri tal-kontijiet għadhom mhux identifikati fin-noti (14). 1.18. Ir-Regolament Finanzjarju jippermetti lill-Kummissjoni sabiex tagħmel verifiki fuq in-nefqiet kollha għal bosta snin wara s-sena attwali ta' nefqa. Il-kontijiet m'għandhomx jimplikaw li, minħabba verifiki fis-snin li ġejjin, l-infiq kollu kkonċernat għad irid jiġi aċċettat. Inkella, l-infiq baġitarju kollu se jkun kkunsidrat bħala proviżorju sakemm ma ssirx verifika ex-post jew il-perjodu ta' limitazzjoni msemmi jkun skada. Fejn l-ammonti ta' rkupri potenzjali huma kwantifikabbili, dawn jiġu ddikjarati fin-nota numru 6 tal-kontabbilità kkonsolidata. Fl-agrikultura, deċiżjoni ta' approvazzjoni finanzjarja tittieħed madwar sitt xhur wara l-aħħar tas-sena finanzjarja kkonċernata, u permezz tagħha l-Kummissjoni tistabbilixxi l-ammont ta' nfiq rikonoxxut li għandu jitħallas mill-baġit tal-UE għal dik is-sena. Dan ir-rwol tad-deċiżjoni ta' approvazzjoni finanzjarja mhux qed jiġi ddubitat mill-fatt li korrezzjonijiet finanzjarji sussegwenti jistgħu jiġu imposti fuq Stati Membri permezz ta' deċiżjonijiet ta' konformità. L-ammont ta' nfiq li probabbilment se jkun eskluż mill-finanzjament tal-UE minn deċiżjonijiet ta' konformità futuri bħal dawn se jiġi żvelat f'nota mad-dikjarazzjonijiet finanzjarji. 1.19. Minħabba l-kumplessità tal-mekkaniżmi ta’ rkupru u ta’ korrezzjoni finanzjarja, in-natura diversa tal-elementi trattati fi ħdanhom u l-bżonn ta’ preżentazzjoni trasparenti u koerenti tal-informazzjoni (ara wkoll 1.37 sa 1.50), il-Kummissjoni għanda tirfina l-linji gwida dwar ir-rappurtar finanzjarju tagħha rigward ir-rikonoxximent tad-dħul u rigward attiv kontinġenti sabiex tistabbilixxi l-ħtiġijiet tal-kontabilità u tal-għotja ta’ informazzjoni. 1.19. Il-Kummissjoni tikkonforma mar-rekwiżiti ta' żvelar ta' informazzjoni msemmija fir-regoli tal-kontabbilità tagħha, primarjament regoli 2,4 u 10. M'hemm l-ebda gwida ġenerali fl-istandards internazzjonali fl-iżvelar ta' din l-informazzjoni speċifika u mhux ta' kontabbilità. Madanakollu, meta wieħed jikkunsidra l-osservazzjonijiet tal-Qorti, il-Kummissjoni tejbet il-preżentazzjoni ta' din l-informazzjoni. It-trasferiment tal-attiv ta’ Galileo 1.20. Għall-programm Galileo l-appartenenza tal-attiv kollu maħluq, żviluppat jew miksub kienet trasferita legalment lill-Unjoni f'Lulju 2008, abbażi ta’ regolament konġunt tal-Parlament Ewropew u tal-Kunsill (15). Madankollu, il-ftehimiet ta’ trasferiment magħmula għadhom mhumiex implimentati għal kollox. In-nefqa kollha mġarrba s'issa (EUR 2 000 miljun bejn wieħed u ieħor) hija ttrattata bħala spejjeż tar-riċerka. M ’hemm ebda impatt fuq il-karta tal-bilanċ għall-2009, iżda l-Kummissjoni għandha tkompli fl-isforzi tagħha biex tiżgura li l-informazzjoni meħtieġa kollha tkun disponibbli fiż-żmien meta t-trasferiment iseħħ sabiex l-attiv ikun issalvagwardjat b'mod effettiv. 1.20. It-trasferiment tal-assi li qed jinħoloq mhuwiex previst qabel it-tmiem tal-fażi “Validazzjoni fl-Orbita” ( In-Orbit Validation (IOV)), mistennija li sseħħ matul l-2012. Il-Kummissjoni diġà qed taħdem mill-qrib mal-Aġenzija Spazjali Ewropea (ESA) sabiex tiżgura li fil-waqt ta' dan it-trasferiment l-informazzjoni ta' kontabbiltà u teknika kollha meħtieġa tkun disponibbli sabiex tiżgura trasferiment mingħajr problemi. Ir-regolarità tat-tranżazzjonijiet u l-effettività tas-sistemi L-istruttura tal-evalwazzjonijiet speċifiċi tad-DAS 1.21. Fil-kapitolu 2 il-Qorti tipprovdi evalwazzjonijiet speċifiċi dwar id-Dħul u fil-kapitoli 3 sa 9 dwar il-gruppi tal-oqsma tal-politika tal-Ibbaġitjar Ibbażat fuq l-Attività (ABB) (ara t- Tabella 1.1 ). Kull evalwazzjoni speċifika tagħti introduzzjoni, sejbiet u konklużjonijiet fuq ir-regolarità tat-tranżazzjonijiet, l-effettività tas-sistemi, kif ukoll l-affidabbiltà tar-rappreżentazzjonijiet tal-maniġment tal-Kummissjoni u segwitu ta’ osservazzjonijiet preċedenti. Tabella 1.1 — Riżultat tan-nefqa fl-2009 skont il-kapitoli tar-Rapport Annwali (miljuni ta' euro) Taqsimiet (S) u titoli (T) (33) li jikkorrispondu man-nomenklatura baġitarja tal-2009 allokata għal kull kapitolu tar-Rapport Annwali tal-Qorti Il-Pagamenti magħmula fl-2009 (34) (35) Kapitoli tar-Rapport Annwali L-agrikoltura u r-riżorsi naturali 56 318 L-Agrikoltura u l-iżvilupp rurali (T.05) L-Ambjent (T.07) Is-Sajd u l-affarijiet marittimi (T.11) Is-Saħħa u l-protezzjoni tal-konsumatur (T.17) Il-Koeżjoni 35 467 L-Impjiegi u l-affarijiet soċjali (T.04) Il-Politika reġjonali (T.13) Ir-Riċerka, l-enerġija u t-trasport 7 966 Ir-Riċerka (T.08) L-Enerġija u t-trasport (T.06) Is-Soċjetà tal-informazzjoni u l-midja (T.09) Ir-Riċerka diretta (T.10) L-Għajnuna Esterna, l-iżvilupp u t-tkabbir 6 596 Ir-Relazzjonijiet esterni (T.19) L-Iżvilupp u r-relazzjonijiet mal-Istati AKP (T.21) It-Tkabbir (T.22) L-Għajnuna umanitarja (T.23) L-Edukazzjoni u ċ-ċittadinanza 2 153 L-Edukazzjoni u l-kultura (T.15) Il-Komunikazzjoni (T.16) Iż-żona ta' libertà, sigurtà u ġustizzja (T.18) L-Affarijiet ekonomiċi u soċjali 732 L-Affarijiet Ekonomiċi u Soċjali (T.01) L-Intrapriża (T.02) Il-Kompetizzjoni (T.03) Is-Suq Intern (T.12) Il-Kummerċ (T.20) In-Nefqa amministrattiva 9 129 Il-Parlament (S. I) Il-Kunsill (S. II) Il-Kummissjoni (S. III) Il-Qorti tal-Ġustizzja (S. IV) Il-Qorti tal-Awdituri (S. V) Il-Kumitati Ekonomiku u Soċjali (S. VI) Il-Kumitat tar-Reġjuni (S. VII) L-Ombudsman Ewropew (S. VIII) Il-Kontrollur Ewropew għall-Protezzjoni tad-Data (S. IX) Totali ġenerali 118 361 Sejbiet għas-sena finanzjarja 2009 1.22. Għad-Dħul (16) (EUR 117 285 miljun), l-impenji għall-gruppi tal-politika kollha u l-pagamenti għall-grupp tal-politika n-Nefqa amministrattiva u nefqa oħra (EUR 9 129 miljun), il-Qorti tistma li l-iżbalji għandhom impatt finanzjarju ta’ inqas minn 2 % tat-total tal-ammonti (ara t- Tabella 1.2 ) u tikkonkludi li s-sistemi ta’ sorveljanza u kontroll huma effettivi (ara wkoll il-paragrafi 2.33 sa 2.38 u 9.28 sa 9.29). 1.23. Fil-gruppi tal-politika l-Agrikoltura u r-riżorsi naturali (EUR 56 318-il miljun), ir-Riċerka, l-enerġija u t-trasport (EUR 7 966 miljun ), l-Għajnuna esterna, l-iżvilupp u t-tkabbir (EUR 6 596 miljun) u l-Edukazzjoni u ċ-Ċittadinanza (EUR 2 153 miljun (17)) l-estimu tar-rata tal-iżbalji l-aktar probabbli mill-Qorti hija bejn 2 % u 5 % tal-pagamenti li saru, imma għall-grupp tal-politika l-Koeżjoni (EUR 23 081 miljun nefqa ċertifikata rimborżata), ir-rata ta’ żbalji l-aktar probabbli hija ’l fuq minn 5 % (ara l-paragrafi 3.70, 4.34, 5.45, 6.51 u 7.18 u t- Tabella 1.2 ). Għal dawn il-gruppi tal-politika (18), il-Qorti tikkonkludi li s-sistemi ta’ sorveljanza u kontroll huma parzjalment effettivi (ara l–paragrafi 3.71 sa 3.72, 4.36, 5.46 sa 5.48, 6.52 u 7.19). 1.23. Fir-rigward tar-riżorsi Agrikoli u naturali, il-Kummissjoni tikkunsidra li r-rata ta' żbalji tinsab lejn it-tarf tal-firxa kwotata mill-Qorti, u għalhekk tikkonferma r-riżultati ta' snin preċedenti. Ir-riskji identifikati mill-Qorti huma magħrufa u indirizzati mill-Kummissjoni kif ġie muri mir-riżervi li saru fir-rapport tal-attività annwali tad-Direttorat-Ġenerali għall-Agrikultura u Żvilupp Rurali. Barra minn hekk, il-proċeduri ta' approvazzjoni ta' konformità jiżguraw li r-riskju lill-baġit tal-UE hu kopert b'mod adegwat. Għall-grupp ta' politika Edukazzjoni u Ċittadinanza, il-Kummissjoni tinnota li r-rata ta' żbalji għall-għeluq taqbeż bi ftit it-2 %. Sabiex tiġi evitata l-akkumulazzjoni ta' finanzjament minn qabel fil-karta ta' bilanċ tagħha, il-Kummissjoni proponiet, f'Mejju 2010, għar-reviżjoni tar-Regolament Finanzjarju, sabiex tiżgura li avvanzi u ħlasijiet proviżorji jiġu approvati aktar fil-ħin. Għall-grupp ta' politika Riċerka, enerġija u trasport, il-Kummissjoni tilqa' x-xejra pożittiva fit-tnaqqis ta' żbalji nnotati mill-Qorti. Dan ir-riżultat hu konformi mas-sejbiet tal-Kummissjoni nnifisha. Għall-grupp ta' politika Għajnuna esterna, żvilupp u tkabbir, il-Kummissjoni tilqa' iż-żieda fil-“frekwenza” tat-tranżazzjonijiet li l-Qorti tqis li huma kompletament “regolari” (83 %) meta mqabbla maċ-ċifri tal-2008 u l-2007. Fil-qasam tal-Koeżjoni, tnaqqis sinifikanti fir-rata ta' żbalji ġie nnotat meta mqabbel ma' snin preċedenti. Il-frekwenza tal-iżbalji naqset ukoll f'dawn l-aħħar tliet snin, minn 54 % fir-rapport annwali tal-Qorti għall-2007 għal 36 % din is-sena, kif ġie nnotat fl-Anness 4.1 tar-rapport tal-Qorti. (ara wkoll ir-risposti għall-paragrafi 1.26 u 4.34). 1.24. Għall-grupp tal-politika l-affarijiet Ekonomiċi u finanzjarji (EUR 732 miljun) il-Qorti tistma li r-rata ta’ żball l-aktar probabbli hija ta’ inqas minn 2 % tal-pagamenti totali (ara l-paragrafu 8.30 u t- Tabella 1.2 ) u tikkonkludi li s-sistemi ta’ sorveljanza u kontroll huma parzjalment effettivi (ara l–paragrafu 8.31). 1.25. Il-Qorti tistma li b'mod ġenerali l-pagamenti huma materjalment milquta minn żbalji (ir-rata ta’ żbalji l-aktar probabbli stmata mill-Qorti tinsab bejn 2 % u 5 %) u tikkonkludi li s-sistemi ta’ sorveljanza u kontroll għall-pagamenti huma, b'mod ġenerali, parzjalment effettivi. 1.25. Il-Kummissjoni tilqa' din il-valutazzjoni globali. Hi tikkonkludi li r-rata ta' żbalji globali kkalkolata għall-kapitoli kollha meħuda flimkien naqset b'mod sostanzjali f'dawn l-aħħar snin, inkluża s-sena 2009. Hi se tibqa' taħdem sabiex tnaqqas in-numru ta' tranżazzjonijiet affettwati minn żbalji. Tabella 1.2 — Taqsira tas-sejbiet tal-2009 dwar ir-regolarità tat-tranżazzjonijiet Evalwazzjonijiet speċifiċi Dħul jew nefqa operazzjonali (miljuni ta' euro) Paragrafi fir-Rapport Annwali Funzjonament tas-sistemi ta' sorveljanza u kontroll Firxa tar-rata tal-iżbalji Id-Dħul 117 285 2.33-2.34 L-Agrikoltura u r-riżorsi naturali 56 318 3.71-3.73 Il-Koeżjoni 35 467 4.34-4.36 (36) (37) Ir-Riċerka, l-enerġija u t-trasport 7 966 5.45-5.46 L-Għajnuna esterna, l-iżvilupp u t-tkabbir 6 596 6.51-6.52 L-Edukazzjoni u ċ-ċittadinanza 2 153 7.18-7.19 (38) L-Affarijiet ekonomiċi u soċjali 732 8.30-8.31 In-Nefqa amministrattiva u nefqa oħra 9 129 9.28-9.29 It-tabella ta' hawn fuq tagħti sommarju tal-evalwazzjoni ġenerali tas-sistemi ta' sorveljanza u kontroll, kif imniżżla fil-kapitoli relevanti, u tagħti r-riżultati wiesgħa tal-ittestjar sostantiv tal-Qorti. It-tabella tenfasizza l-elementi prinċipali iżda ma tistax tippreżenta d-dettall relevanti kollu (b'mod partikolari dwar id-dgħufijiet tas-sistemi ta' sorveljanza u kontroll u t-tipi ta' żbalji) u għalhekk jeħtieġ li wieħed jirreferi għall-kontenut tar-rapport, fi ħdan il-kuntest tal-metodoloġija fil-bażi tal-approċċ tal-verifika tal-Qorti (ara l- Anness 1.1 , il-paragrafi 3 sa 18). Kodiċi: Funzjonament tas-sistemi ta' sorveljanza u kontroll Effettiv Parzjalment effettiv () Mhux effettiv

Firxa tar-rata tal-żbalji () Taħt it-2 % (inqas mil-limitu tal-materjalità) Bejn it-2 % u l-5 % Il fuq minn 5 % Paragun mar-riżultati tas-snin ta’ qabel 1.26. Ir-riżultati tal-verifika tal-Qorti, meta mqabbla mal-2008, juru żieda fl-estimu tal-iżball l-aktar probabbli dwar il-pagamenti għall-grupp tal-politika “l-Agrikoltura u r-riżorsi naturali” (19) u nuqqas sinifikanti fl-istima tagħha tal-iżball l-aktar probabbli rigward pagamenti għall-grupp tal-politika “il-Koeżjoni” (20). Meħuda flimkien, dan jikkonferma tnaqqis kontinwu fir-rata ta’ żbalji l-aktar probabbli, kif stmat mill-Qorti, għall-pagamenti inġenerali matul l-aħħar snin. 1.26. Il-Kummissjoni tilqa' d-dikjarazzjoni pożittiva tal-Qorti dwar it-titjib tas-sitwazzjoni ġenerali matul is-snin. Għall-2009 it-tnaqqis kbir fir-rata ta' żbalji fil-koeżjoni bil-bosta jiżboq iż-żieda żgħira fl-agrikultura u dan jirriżulta f'sitwazzjoni ġenerali mtejba ħafna. Għal dak li jirrigwarda l-Agrikultura u riżorsi naturali, l-opinjoni tal-Kummissjoni hi li r-rata ta' żbalji għadha ddur madwar iċ-ċifra ta' 2 %. Għall-Koeżjoni, it-tnaqqis tal-limitu minimu ta' żbalji minn 11 % għal 3 % jidher li jikkonferma l-effettività tad-dispożizzjonijiet ta' verifika rafforzati fil-qafas regolatorju 2007-2013, kif ukoll l-ewwel impatt tal-pjan ta' azzjoni tal-Kummissjoni tal-2008 sabiex issaħħaħ ir-rwol superviżorju tagħha, inkluż il-proċeduri ta' sospensjoni u korrezzjoni. Sospensjonijiet jistgħu jimplikaw kompromess ma' implimentazzjoni sħiħa tal-baġit. Il-Kummissjoni se tkompli fl-isforzi tagħha sabiex tiżgura li r-rata ta' żbalji tibqa' tonqos. L-affidabbiltà tar-rappreżentazzjonijiet tal-maniġment mill-Kummissjoni Ir-Rapporti ta’ Attività Annwali u d-Dikjarazzjonijiet mid-Diretturi-Ġenerali 1.27. Id-Diretturi Ġenerali kollha ddikjaraw fir-Rapporti ta’ Attività tagħhom li kienu kisbu assigurazzjoni raġonevoli li r-riżorsi allokati lilhom kienu ntużaw għall-għanijiet speċifikati u li l-kontrolli interni li huma kienu introduċew assiguraw r-regolarità tat-tranżazzjonijiet. Madankollu mid-Direttorati Ġenerali jew servizzi prinċipali li ħarġu dikjarazzjoni fl-2009, 13 minnhom fihom riżerva waħda jew aktar, bil-maġġoranza tagħhom li jirreferu għal dgħufijiet dwar ir-regolarità tat-tranżazzjonijiet ta’ bażi (21). 1.28. Il-Qorti sabet li d-dikjarazzjonijiet tad-Diretturi Ġenerali u r-Rapporti ta’ Attività Annwali taw evawazzjoni ġusta tal-ġestjoni finanzjarja fir-rigward tar-regolarità tat-tranżazzjonijiet għall-gruppi tal-politika “Id-Dħul” u għall-gruppi tal-politika “Il-Koeżjoni”, “Ir-Riċerka, l-enerġija u t-trasport”, “L-Edukazzjoni u ċ-Ċittadinanza”, u “L-Affarijiet ekonomiċi u finanzjarji” u “In-Nefqa amministrattiva u nefqa oħra” (ara l-paragrafi 2.32, 4.33, 5.44, 7.17, 8.29 u 9.11). Għall-grupp tal-politika “L-Għajnuna esterna, l-iżvilupp u t-tkabbir”, id-Direttorati Ġenerali għall-Għajnuna umanitarja, għat-Tkabbir u għar-Relazzjonijiet Esterni taw evalwazzjoni ġusta (ara l-paragrafu 6.49), filwaqt li l-Uffiċċju ta’ Koperazzjoni EuropeAid ta biss evalwazzjoni parzjalment ġusta tal-ġestjoni finanzjarja għal dak li għandu x ’jaqsam mar-regolarità tat-tranżazzjonijiet (ara l-paragrafu 6.50). Għall-grupp tal-politika “L-Agrikoltura u r-riżorsi naturali” il-Qorti tikkonkludi li d-dikjarazzjonijiet tad-Diretturi Ġenerali u r-Rapport ta’ Attività Annwali jagħtu biss evalwazzjoni ġusta parzjali tal-ġestjoni finanzjarja f'dak li għandu x ’jaqsam mar-regolarità tat-tranżazzjonijiet (ara l-paragrafi 3.66 sa 3.69). 1.28. Il-Kummissjoni tilqa' pożittivament it-titjib fil-valutazzjoni tal-kwalità tar-Rapporti tal-Attività Annwali tas-servizzi tagħha. Filwaqt li l-Qorti tesprimi opinjoni ta' verifika annwali dwar il-legalità u regularità tat-tranżazzjonijiet ta' bażi, l-opinjoni tad-Diretturi-Ġenerali tiffoka fuq jekk il-finanzjamenti ġewx użati għall-użu maħsub tagħhom, b'kunsiderazzjoni għan-natura multiannwali tal-kontrolli, u l-effettività tagħhom fil-kxif u l-korrezzjoni tal-iżbalji. Diretturi-Ġenerali jesprimu opinjoni ta' ġestjoni bbażata fuq informazzjoni li tinkludi x-xogħol ta' verifika tal-Kummissjoni stess, rapporti u osservazzjonijiet tal-Qorti tal-Awdituri u, fejn hu rilevanti, ir-riżultati ta' kontrolli tal-Istati Membri. Ara wkoll ir-risposti tal-Kummissjoni fil-kapitoli settorjali. Ir-rapport ta’ sinteżi tal-Kummissjoni 1.29. Billi tadotta r-Rapport ta’ Sinteżi l-Kummissjoni tassumi r-responsabbiltà politika (22) tagħha għall-implimentazzjoni operazzjonali tal-baġit tal-UE permezz tal-maniġment anzjan tagħha (23). Ir-rapport huwa l-ewwel wieħed li ġie adottat taħt il-mandat tal-Kummissjoni preżenti. Il-Kummissjoni tikkunsidra li għall-2009 l-isforzi tagħha biex ittejjeb il-mekkaniżmi ta’ kontroll sabiex tiżgura l-legalità u r-regolarità bi skop li “tikseb DAS mingħajr kwalifiki”, komplew b'riżultati pożittivi. 1.30. Il-Kummissjoni tagħraf li għad hemm oqsma li għandhom bżonn titjib u tipproponi azzjonijiet biex tindirizza dawn il-kwistjonijiet, bħal ma huma: — it-titjib ulterjuri tat-tfassil tal-iskemi tal-finanzjament sabiex issaħħaħ il-mekkaniżmi tal-maniġment u tal-kontroll; — is-simplifikazzjoni ulterjuri tal-iskemi tal-għotjiet filwaqt li xorta waħda tikseb l-objettivi tal-politika; — l-istabbiliment tal-limiti xierqa biex tevalwa l-ġestjoni tar-riskju tagħha (livelli tollerabbli ta’ riskju) li jikkunsidraw bis-sħiħ l-ispejjeż u l-benefiċċji tal-kontrolli; — monitoraġġ mill-qrib tat-taqsiriet annwali biex dawn ikunu jistgħu jsiru aktar utli għal skopijiet ta’ assigurazzjoni; — titjib ulterjuri tar-rapporti ta’ attività annwali bħala l-mezz prinċipali li permezz tiegħu il-maniġment anzjan jiddokumenta l-obbligu ta’ rendikont tiegħu lill-Kulleġġ u bħala sors ta’ evidenza għad-DAS. 1.31. Il-Qorti qabel kienet identifikat kwistjonijiet oħra li s'issa għadhom ma ġewx riżolti: 1.31. — f'diversi oqsma l-ambitu jew l-iskala tar-riżervi għandha tkun akbar (ara l–paragrafi 3.67 sa 3.68, 6.50 u l- Annessi 3.3 u 6.3 ) (24); — Ir-responsabbiltà tal-Kummissjoni (taħt l-Artikolu 28a tar-Regolament Finanzjarju) hi li topera sistemi ta' verifika li huma effiċċjenti f'termini ta' spejjeż: dan ifisser “il-verifika t-tajba ssir f'waqtha”. Id-dikjarazzjonijiet tal-assigurazzjoni fir-Rapporti ta' Attività Annwali jikkunsidraw il-kapaċità ta' sistemi bħal dawn li jikxfu u jikkoreġu żbalji matul il-ħajja ta' programm bl-għan li jitnaqqsu l-iżbalji li ma nkixfux u li kien fadal lejn l-aħħar tal-perjodu ta' programmar. Kif ġie rappurtat fir-rapport tal-attività annwali tad-Direttorat-Ġenerali għall-Politika Reġjonali għall-2009, eżerċizzju bħal dan għall-perjodu ta' programmar 1994-99 għall-ERDF wera li r-riskju ta' żbalji li ma jinstabx kien naqas ħafna. Il-Kummissjoni esprimiet is-sodisfazzjoni tagħha li l-pjanijiet ta' azzjoni mfassla minn uffiċjali awtorizzati mid-delegazzjoni (AODs) huma adegwati sabiex jindirizzaw dugħfija u jnaqqsu r-riskji identifikati. Fir-rigward tal-Agrikultura, il-Kummissjoni tikkunsidra li r-riżervi inklużi fir-rapport ta' attività annwali tal-2009 tad-Direttorat-Ġenerali għall-Agrikultura u żvilupp rurali dwar miżuri ta' żvilupp rurali taħt Axis2 u l-IACS fil-Bulgarija u r-Rumanija huma eżawrijenti u li l-impatt potenzjali tagħhom ġie rifless adegwatament fil-punti 3.2.1 u 3.2.2 ta' dak ir-rapport. Fir-rigward tal-Greċja, ir-riżerva fis-snin preċedenti kienet ġustifikata minħabba r-riskju għoli marbut mar-reputazzjoni tal-Kummissjoni li rriżulta minn implimentazzjoni mhux suffiċjenti tal-IACS fil-Greċja u mhux mir-riskju finanzjarju għall-baġit tal-UE li jirriżulta min-nuqqasijiet, li kien dejjem kopert mill-korrezzjonijiet finanzjarji imposti fuq il-Greċja permezz ta' proċeduri ta' approvazzjoni ta' konformità. Peress li l-Greċja kienet lestiet il-pjan ta' azzjoni sabiex tieħu ħsieb tan-nuqqasijiet sal-aħħar tal-2008, u l-funzjonament effettiv tas-sistema IACS qed tiġi vvalutata fuq bażi kontinwa, għalhekk kienet kompletament ġustifikata t-tneħħija tar-riżerva. Fir-rigward tal-Għajnuna Esterna, żvilupp u tkabbir, il-Kummissjoni tilqa' pożittivament ir-rikonoxximent tal-Qorti dwar it-titjib mid-Direttorati-Ġenerali kollha fil-grupp ta' politika fil-kwalità ta' informazzjoni provduta fir-rapporti tal-attività annwali tagħhom (ara paragrafu 6.51). Il-Kummissjoni tikkunsidra li r-riżervi magħmula mid-Diretturi-Ġenerali fir-rapporti tagħhom tal-attività annwali tal-2009 jew l-assenza ta' riżervi kienu f'konformità mal-linji gwida interni tagħha u indirizzat korrettament ir-riskji inerenti tal-programmi. — id-data mill-Istati Membri dwar l-irkupri jew l-irtirar hija nieqsa jew mhux kompluta (ara l-paragrafi 1.16, 3.54 u 4.31) (25); u — Fir-rigward tal-Agrikultura, ara risposta lill-paragrafu 1.17. Għall-Koeżjoni, ara r-risposti lill-paragrafu 1.16. — il-mekkaniżmi tal-korrezzjoni finanzjarja s'issa għadhom mhumiex effettivi għal kollox (ara l-paragrafi 1.37 sa 1.50) (26). — Ara risposti lill-paragrafi 1.38 sa 1.50. Mekkaniżmi ta’ rkupru u korrezzjoni Introduzzjoni 1.32. Fl-implimentazzjoni tal-baġit tal-UE, il-Kummissjoni għandha tiżgura l-kontroll intern effettiv u effiċjenti fuq l-affidabbiltà tar-rappurtar, is-salvagwardja tal-attiv u tal-informazzjoni, il-prevenzjoni u s-sejba ta’ frodi u ta’ irregolaritajiet u l-ġestjoni tar-riskji relatati mar-regolarità tat-tranżazzjonijiet, filwaqt li tieħu kont tal-karattru multiannwali tal-programmi u n-natura tal-pagamenti kkonċernati (27). 1.32. Il-Kummissjoni hi meħtieġa li tiżgura verifika interna effettiva u effiċċjenti u tikkunsidra li kemm l-irkupri u kemm il-korrezzjonijiet finanzjarji jikkontribwixxu għall-protezzjoni tal-interessi finanzjarji tal-Unjoni (ara risposta lill-paragrafu 1.50). 1.33. Il-Kummissjoni għandha r-responsabilità finali biex tiżgura li s-sistemi ta’ sorveljanza u kontroll jagħtu assigurazzjoni raġonevoli li l-iżbalji fit-tranżazzjonijiet li fuqhom huma bbażati l-kontijiet jew jiġu evitati jew inkella identifikati u korretti. Hija wkoll responsabbli biex tiżgura li informazzjoni affidabbli hija disponibbli għall-iskopijiet tal-maniġment tagħha stess, għall-partijiet interessati u għall-awdituri esterni. 1.34. Ammonti mħallsin b'mod inkorrett għandhom jiġu rkuprati (28). Fil-prattika: 1.34. — Il-Kummissjoni tista’ biss tirkupra pagamenti mill-benefiċjarji fejn hija ġġesti n-nefqa b'mod dirett (eż. għall-parti l-kbira tan-nefqa fil-grupp tal-politika r-Riċerka, l-enerġija u t-trasport). — Għan-nefqa li hija soġġetta għal ġestjoni maqsuma (eż. għall-biċċa l-kbira tan-nefqa fil-gruppi tal-politika l-Agrikoltura u r-riżorsi naturali u l-Koeżjoni), il-ġestjoni deċentralizzata (eż. fil-qasam tat-Tkabbir) u ġestjoni ċentralizzata u indiretta (eż. fil-grupp tal-politika l-Edukazzjoni u ċ-ċittadinanza), ir-responsabilità għall-irkupru tal-pagamenti li saru b'mod inkorrett hija delegata lill-Istati Membri jew pajjiżi terzi. Għal nefqa soġġetta għal ġestjoni konġunta (eż. fil-qasam tal-Għajnuna Umanitarja) mekkaniżmi korrettivi huma stabbiliti fil-ftehimiet konklużi mal-organizzazzjonijiet internazzjonali. Madankollu, f'każijiet fejn ir-regoli tal-iskemi tan-nefqa tal-UE ġew applikati b'mod inkorrett il-Kummissjoni tista’ tagħmel ukoll korrezzjonijiet finanzjarji (ara l-paragrafu 1.40). — Il-Kummissjoni għamlet sforzi sostanzjali sabiex ittejjeb il-kwalità tal-informazzjoni dwar irkupri u irtirar trażmessa mill-Istati Membri għall-Programmi ta' Koeżjoni, permezz ta' verifika ta' dejta u verifiki fuq il-post tas-sistemi tal-Istati Membri għar-reġistrazzjoni u rappurtar ta' korrezzjonijiet. Fl-2008 u 2009 hi ċċekkjat sistemi f'19-il Stat Membru. Ġeneralment il-funzjonament ta' dawk is-sistemi għad mhumiex kompletament affidabbli fl-Istati Membri kollha għalkemm hemm evidenza li l-kwalità qed titjib u li kien hemm xi titjib meta mqabbla ma' snin preċedenti. Il-Kummissjoni ifformulat rakkomandazzjonijiet xierqa u tiżgura s-segwitu tagħhom. Din se tiżgura li informazzjoni hi kompleta fl-għeluq tal-programmi 2000-2006. Għall-perjodu 2007-2013, hemm proċedura standardizzata għas-sottomissjoni ta' dikjarazzjonijiet ta' irkupru u l-Kummissjoni tistenna li din il-proċedura ta' rappurtar se tkompli ttejjeb il-kwalità tal-informazzjoni li għandha għad-dispożizzjoni tagħha. L-Istati Membri huma wkoll meħtieġa li jiddistingwu korrezzjonijiet li joħorġu minnhom bħala riżultat tal-verifiki tal-UE. 1.35. Għal bosta snin il-verifika tal-Qorti ffukat fuq kif il-Kummissjoni tesegwixxi r-rwol ta’ sorveljanza tagħha u kif hija tapplika dawn il-mekkaniżmi korrettivi. Il-Qorti eżaminat ukoll safejn l-awtoritajiet nazzjonali u l-organizzazzjonijiet internazzjonali jagħtu informazzjoni korretta lill-Kummissjoni dwar korrezzjonijiet finanzjarji u rkupri magħmula. 1.36. Il-Qorti nnutat b'mod regolari li d-data dwar il-kapaċità korrettiva tas-sistemi ta’ sorveljanza u kontroll fil-livell tal-Istati Membri tjiebet iżda għad mhijiex sħiħa u affidabbli, partikolarment fil-qasam tal-Koeżjoni (29). Il-Kummissjoni, madankollu, qiegħda tirrapporta ċifri affidabbli dwar l-attivitajiet tagħha stess. Mill-proċedura ta’ kwittanza tal-2005, il-Parlament Ewropew u l-Kunsill inkoraġġew lill-Kummissjoni u lill-Istati Membri biex jimplimentaw it-titjib neċessarju biex jiżguraw il-kompletezza u l-preċiżjoni tal-informazzjoni disponibbli, bil-għan li jipprovdu evidenza affidabbli biex jippermettu lill-Qorti tevalwa l-effettività tal-mekkaniżmi tal-korrezzjoni multiannwali għall-infiq tal-UE. 1.36. Minn meta ħareġ ir-Rapport Annwali tal-2005, il-Qorti rrikonoxxiet it-titjib gradwali fil-kwalità u skop tal-informazzjoni mogħtija fin-noti mal-kontabbiltà kkonsolidata dwar is-suġġett ta' rkupri. Il-Kummissjoni għandha proċeduri mwaqqfa sabiex jirrapportaw ċifri affidabbli fir-rigward ta' korrezzjonijiet finanzjarji bbażati fuq ix-xogħol ta' verifika tagħha stess, kif ġie nnutat mill-Qorti fir-Rapport Annwali tagħha tal-2008 (paragrafu 1.16). Fil-qasam tal-Koeżjoni, u għall-korrezzjonijiet finanzjarji eżegwiti mill-Istati Membri wara l-verifika tagħhom stess u tax-xogħol ta' verifika, il-Kummissjoni tiddependi fuq il-kwalità tal-informazzjoni mibgħuta mill-Istati Membri. F'dawn l-aħħar snin, il-Kummissjoni għamlet sforzi notevoli sabiex ittejjeb il-kwalità tal-informazzjoni disponibbli dwar irkupri u rtirar trażmessi mill-Istati Membri għall-programmi ta' Koeżjoni. Din talbet lill-Istati Membri sabiex jipprovdu dejta kumultattiva u annwali dwar irtir u rkupri, minkejja li dan imur lil hinn mir-rekwiżiti regolatorji. Il-Kummissjoni vverifikat ukoll sistemi fuq il-post tal-Istati Membri għar-reġistrazzjoni u rappurtar ta' korrezzjonijiet, b'riżultati kemmxejn tajbin. Fil-każ ta' bżonnijiet identifikati għat-titjib, il-Kummissjoni fformulat rakkomandazzjonijiet xierqa u tiżgura li jkun hemm segwitu għalihom. Informazzjoni mogħtija mill-Kummissjoni mal-kontijiet tal-2009 1.37. Fin-noti tal-kontijiet tal-2009 l-Kummissjoni rrispondiet għal dawn il-kummenti billi inkludiet informazzjoni aktar dettaljata dwar l-irkupri u l-korrezzjonijiet finanzjarji li hija għamlet fil-passat (30). B’mod partikolari hija tagħti informazzjoni spjegata skont l-istadju safejn waslu l-proċeduri ta’ rkupru jew korrezzjoni finanzjarja (“għadu għaddej”, “konfermat” jew, “implimentat” – ara l-paragrafu 1.42); skont il-qasam tan-nefqa, fejn relevanti skont il-perjodu ta’ pprogrammar; u f'xi każijiet skont l-Istat Membru kkonċernat. 1.38. Il-Qorti tilqa’ l-għotja ta’ din l-informazzjoni. Hija tinnota madankollu li dgħufijiet fil-preżentazzjoni kif ukoll fil-koerenza tal-informazzjoni u l-ammonti ppreżentati mill-Istati Membri għall-Koeżjoni għandhom jiġu indirizzati u li wieħed għandu joqgħod attent meta jinterpreta l-informazzjoni (ara wkoll il-paragrafi 1.14 sa 1.19 u hawn taħt). 1.38. Il-preżentazzjoni tan-nota numru 6 tal-kontabbilità kkonsolidata ġiet riveduta għall-kontabbilità tal-2009. Il-Kummissjoni tejbet il-preżentazzjoni sabiex tagħti risposta lit-talbiet tal-persuni interessati. Differenzi fil-fok u fl-impatt tal-mekkaniżmi korrettivi 1.39. Irkupru mill-benefiċjarji tal-programmi tal-infiq tal-UE tal-ammonti mħallsa b'mod mhux korrett u korrezzjonijiet oħra finanzjarji huma differenti ħafna fil-fok u fl-impatt. L-irkupri jikkoreġu l-irċevuta ta’ nefqa irregolari: bi prinċipju huma d-destinatarji ta’ nefqa bħal din li jħallsu lura s-somom irċevuti b'mod inkorrett; l-irkupri jistgħu għalhekk jiġu meqjusa bħala mekkaniżmu ta’ korrezzjoni tal-iżbalji (31). 1.39. Il-Kummissjoni hi obbligata li tikkonforma mal-prattiki ta' korrezzjoni differenti provduti mill-bażijiet legali differenti u mill-metodi ta' ġestjoni. Fir-rigward ta' ġestjoni kondiviża dawn jallokaw b'mod ċar ir-responsabbiltà primarja lill-Istati Membri u jillimitaw il-korrezzjonijiet finanzjarji tal-Kummissjoni għal każijiet fejn l-Istati Membri jkunu fallew milli jieħdu l-azzjoni meħtieġa għad-dugħfija individwali jew tas-sistema. Dan hu spjegat fin-nota numru 6 tal-kontabbilità kkonsolidata. 1.40. Il-korrezzjonijiet finanzjarji (inkluża l-approvazzjoni tan-nefqa agrikola) iżda, b'mod predominanti jindirizzaw id-dgħufijiet fis-sistemi tal-ġestjoni. Huma jirtiraw il-finanzjament mill-Istati Membri jew pajjiżi terzi li jonqsu milli jiżguraw li r-regoli tal-UE huma applikati b'mod korrett. Il-konsegwenzi finanzjarji ta’ korrezzjonijiet bħal dawn normalment jiġġarrbu miċ-ċittadini li jħallsu t-taxxi u mhux mill-benefiċjarji ta’ skema tan-nefqa li ġiet applikata b'mod ħażin. Il-korrezzjonijiet finanzjarji jikkontribwixxu għall-protezzjoni tal-interessi finanzjarji tal-UE, imma la fil-prinċipju u lanqas fil-prattika ma jistgħu madankollu jiġu meqjusa bħala mezz ta’ korrezzjoni ta’ pagamenti individwali li saru b'mod inkorrett. 1.40. Fil-Koeżjoni, korrezzjoni finanzjarja hi mekkaniżmu intiża sabiex ittejjeb infiq irregolari li ġie inkluż għall-finanzjament tal-UE u għalhekk għandu impatt negattiv fuq il-baġit tal-UE. L-Istati Membri għandhom jirkupraw ħlasijiet inkorretti mill-benefiċjarji. Irkupru jsir jew billi jinkiseb ħlas mill-ġdid tas-somom ikkonċernati mill-benefiċjarju jew tpaċċija tas-somom li għadhom jitħallsu mill-ġdid kontra aktar ħlasijiet li għandhom jingħataw lill-istess benefiċjarju. Fejn ħlasijiet mhux dovuti għall-benefiċjarji jistgħu jiġu identifikati bħala riżultat ta' verifiki tal-UE, l-Istati Membri huma meħtieġa li jagħtuhom segwitu permezz ta' azzjonijiet ta' rkupru kontra dawn il-benefiċjarji. Madanakollu, anke fejn irkupri minn benefiċjarji mhumiex possibbli peress li l-korrezzjoni finanzjarja tirrelata biss għan-nuqqasijiet fis-sistema ta' ġestjoni u verifika tal-Istati Membri u mhux ma ħlasijiet mhux dovuti, dawn il-korrezzjonijiet huma mezz importanti sabiex is-sistemi tal-Istati Membri jiġu mtejba u għalhekk ħlasijiet irregolari lill-benefiċjarji jitwaqqfu jew jinkixfu u jiġu rkuprati. Is-sistema ta' approvazzjoni ta' konformità fl-agrikultura hi mfassla sabiex teskludi infiq mill-finanzjament tal-UE li ma kienx sar f'konformità mar-regoli tal-UE. F'kuntrast ma' dan, mhuwiex mekkaniżmu li permezz tiegħu ħlasijiet irregolari għall-benefiċjarji jiġu rkuprati, li skont il-prinċipju ta' ġestjoni maqsuma kif definit fl-Artikolu 53b(2)(c) tar-Regolament Finanzjarju u l-Artikolu 9(1)(a)(iii) tar-Regolament tal-Kunsill (KE) Nru. 1290/2005, hi r-responsabbilità unika tal-Istati Membri. Il-Kummissjoni għalhekk tikkunsidra li ċerti korrezzjonijiet finanzjarji jistgħu jitqiesu bħala mekkaniżmi ta' korrezzjoni tal-iżbalji minħabba li l-ammonti kkonċernati huma rkuprati mill-benefiċjarju finali. 1.41. Għalkemm il-Kummissjoni tirrikonoxxi d-differenza bejn l-irkupri u l-korrezzjonijiet finanzjarji fin-noti tar-rendikonti finanzjarji, il-preżentazzjoni tagħha f'dokumenti oħra bħar-Rapport ta’ Sinteżi, għadha ma tiċċarax b'mod suffiċjenti d-distinzjoni bejn iż-żewġ mekkaniżmi. Għalkemm għall-2009 kważi 90 % tal-ammonti kkonfermati (xi EUR 2 900 miljun minn total ta’ EUR 3 319-il miljun) u kważi 80 % tal-ammonti implimentati (xi EUR 1 400 miljun minn total ta’ EUR 1 843 miljun) ppreżentati mill-Kummissjoni għandhom x ’jaqsmu mal-korrezzjonijiet finanzjarji li s-soltu jiġġarrbu miċ-ċittadini li jħallsu t-taxxi, il-kummenti xi drabi huma ppreżentati bħallikieku kienu kompletament jew prinċipalment irkupri. 1.41. Il-Kummissjoni tinnota li s-sehem ġenerali ta' korrezzjonijiet finanzjarji msemmija mill-Qorti hu bejn wieħed hu ieħor f'konformità mal-parti tal-baġit b'ġestjoni kondiviża u l-fatt li dan il-qasam hu responsabbli għal parti kbira tal-iżbalji misjuba mill-Qorti. L-emfażi tal-Qorti dwar differenzi bejn irkupri u korrezzjonijiet finanzjarji hi diġa' riflessa f'xi rapporti u se tittieħed f'kunsiderazzjoni f'rapporti ta' attivitajiet annwali futuri. Il-kontabbilità annwali tal-UE jippreżentaw b'mod ġust l-ammonti ta' korrezzjonijiet finanzjarji li joħorġu mir-rwol superviżorju tal-Kummissjoni. Ammonti preżentati bħala korrezzjonijiet finanzjarji jindikaw li l-Kummissjoni ħadet passi sabiex tipproteġi l-baġit tal-UE minn krediti mħallsa li ma kinux dovuti. Kummenti fuq dan għandhom l-għan li jiċċaraw il-proċedura li l-Kummissjoni tapplika meta tagħmel dan. Dawn il-krediti eventwalment se jiġu rkuprati mill-benefiċjarji permezz tal-proċeduri ta' rkupru li nbdew mill-Istati Membri peress li hu fl-interess tagħhom li jirkupru finanzjamenti fejn dan hu possibbli. Il-Kummissjoni tirreferi wkoll għar-risposti tagħha għal paragrafi 1.36 u 1.40. Stadji differenti tal-mekkaniżmi korrettivi 1.42. Il-Kummissjoni tippreżenta d-data għal tliet stadji prinċipali fil-proċess: — Korrezzjoni għada għaddejja meta l-irkupru jew il-korrezzjoni finanzjarja għadha fil-proċess ta’ finalizzazzjoni (eż. permezz ta’ proċeduri legali jew kontradittorji fil-Kummissjoni u/jew fl-Istati Membri). — Korrezzjoni hija kkonfermata/deċiża meta l-ammont tal-irkupru jew il-korrezzjoni finanzjarja hija stabbilita u ffinalizzata (eż permezz ta’ deċiżjoni tal-Kummissjoni jew ftehim mal-Istat Membru). — Korrezzjoni hija implimentata meta l-irkupru jew il-korrezzjoni finanzjarja hija attwalment imsarrfa (eż. permezz tal-irċevuta jew ta’ pagament lura mill-Kummissjoni jew tat-tnaqqis mill-Istat Membru mill-klejms ta’ pagament). 1.43. Il-Kummissjoni tagħmilha ċara li d-data ppreżentata dwar l-istadji differenti tal-mekkaniżmi korrettivi fil-grupp tal-politika l-Koeżjoni tirreferi biss għall-irkupri u l-korrezzjonijiet finanzjarji li hija tkun imponiet. 1.44. F’dan ir-rigward, jiġi enfasizzat il-fatt li għall-grupp tal-politika l-Koeżjoni 20 % biss tal-ammonti kkonfermati fl-2009 (EUR 2 411-il miljun) ġew implimentati (EUR 476 miljun) fl-istess sena. Meta dawn jiżdiedu mal-ammonti pendenti mis-snin ta’ qabel, xorta jibqa’ ammont totali ta’ EUR 2 332 miljun biex jiġi implimentat fl-aħħar tal-2009. Sakemm ma jiġux ippreżentati dikjarazzjonijiet ta’ nefqa ulterjuri mill-Istati Membri fis-snin sussegwenti, il-bqija se jiġu implimentati biss f'għeluq-il programmi (32). 1.44. Il-kontabbiltà annwali tagħti informazzjoni dettaljata dwar korrezzjonijiet finanzjarji kkonfermati, implimentati u li għandhom jiġu implimentati u tispjega r-raġunijiet li għalihom ammont importanti għad irid jiġi implimentat. Il-Qorti ġustament tenfasizza li l-implimentazzjoni ta' korrezzjonijiet finanzjarji, ta' dawn l-aħħar snin, prinċipalment se sseħħ fl-għeluq tal-programm fejn il-limitu regolatorju għall-ħlasijiet proviżorji jkun intlaħaq. Kif ukoll, korrezzjonijiet finanzjarji kkonfermati matul il-ħajja tal-programmi jistgħu jiġu implimentati f'talbiet għall-ħlas sussegwenti. Hu għalhekk diffiċli li wieħed jagħmel konnessjoni diretta bejn ammonti ta' korrezzjonijiet finanzjarji kkonfermati f'sena partikolari, u ammonti implimentati fl-istess sena. Bħala regola ġenerali, korrezzjonijiet finanzjarji kkonfermati matul il-ħajja tal-programmi huma implimentati f'talbiet għall-ħlas sussegwenti. Peress li l-limitu għall-ħlasijiet jista' jkun intlaħaq għal bosta programmi relatati mal-perjodu 2000-2006, hu inevitabbli li t-tnaqqis tal-infiq li mhux eliġibbli se jkun rifless biss fl-għeluq tad-dokumenti li għandhom jiġu sottomessi mill-Istat Membru fl-2010. Hekk kif il-Kummissjoni jkollha evidenza tal-implimentazzjoni ta' korrezzjoni permezz ta' tnaqqis ta' infiq li mhux eliġibbli minn talba għal ħlas ta' għeluq, hi se tagħti rapport dwar il-korrezzjoni finanzjarja kif ġiet implimentata. Informazzjoni dettaljata dwar l-implimentazzjoni ta' korrezzjonijiet finanzjarji hi provduta f'nota numru 6 tal-kontabbilità kkonsolidata. Anke jekk mhux il-korrezzjonijiet finanzjarji individwali kollha jistgħu jiġu rintraċċati fis-sistema ta' kontabbilità tal-Kummissjoni, iżda biss dawk b'impatt finanzjarju f'termini ta' kontribuzzjoni tal-UE, il-korrezzjonijiet finanzjarji b'evidenza ta' implimentazzjoni matul l-2010 se jiġu rappurtati bħala li ġew implimentati fil-kontabbilità tal-Kummissjoni għall-2010. Iċ-ċifri jvarjaw b'mod sinifikanti bejn programmi u Finanzjamenti minħabba n-natura u/jew volum tal-korrezzjonijiet ikkonċernati. Nuqqas ta’ informazzjoni affidabbli dwar l-impatt annwali tal-mekkaniżmi korrettivi 1.45. Bi prinċipju, jekk informazzjoni affidabbli hija disponibbli dwar l-effett tal-mekkaniżmi korrettivi fil-passat, jista’ jkun possibbli li jitqiesu l-effetti probabbli tal-applikazzjoni tal-istess mekkaniżmi fil-futur. Xi kultant ġie suġġerit ukoll b'mod inkorrett li l-irkupri u l-korrezzjonijiet jistgħu jitqabblu ma’ jew anke jiġu bbilanċjati mal-istimi tal-iżbalji tal-Qorti. 1.45. Il-Kummissjoni osservat li r-rata ta' żbalji tal-Qorti (b'mod partikolari għall-Koeżjoni) li ġiet dikjarata fir-rapport annwali tagħha xi drabi ġiet tradotta f'ammont assolut li mbagħad tqabbel mal-irkupri u ċifri ta' korrezzjoni. Il-Kummissjoni ma taqbilx ma din il-prattika. Il-Kummissjoni ripetutament ikkonfermat li programmi multiannwali huma soġġett għas-sistemi ta' kontroll multiannwali u li ħafna żbalji li nstabu mill-Qorti f'sena partikolari normalment ikunu nstabu u ġew ikkoreġuti mis-sistemi tal-Kummissjoni fi snin sussegwenti. Dan jista' jiġi ppruvat billi jiġu kkalkulati rati ta' żbalji li fadal fil-ħin tal-għeluq tal-programm, li fil-passat kien intwera li dawn ir-rati kienu aktar baxxi milli dawk fil-perjodu ta' implimentazzjoni. Il-Kummissjoni taqbel li tqabbil tar-rati ta' żbalji DAS tal-Qorti li jirrelataw ma' eżami annwali ta' tranżazzjonijiet, mal-iżbalji kkalkulati tagħha stess mhix sempliċi. 1.46. Iżda, informazzjoni annwali u affidabbli dwar l-effetti tal-mekkaniżmi korrettivi mhijiex disponibbli. In-noti għar-rendikonti finanzjarji ma jurux b'mod sistematiku kif is-somom irkuprati huma konnessi ma’ snin speċifiċi, u f'xi każijiet akkumulazzjoni jew xogħol b'lura dwar il-korrezzjonijiet tas-sena ta’ qabel ġew identifikati u rreġistrati fis-sena finanzjarja kurrenti. 1.46. Kif imsemmi mill-Qorti nnifisha f'paragrafu 1.44, il-maġġor parti ta' korrezzjonijiet finanzjarji f'Koeżjoni aċċettati f'dan l-istadju fit-tard tal-perjodu ta' programmar 2000-2006 se jiġu implimentati fl-għeluq tal-programm u mhux fis-sena meta saru jew meta l-korrezzjoni finanzjarja ġiet ikkonfermata. Din hi l-karattru multiannwali tas-sistemi korrettivi għall-programmi ta' ġestjoni kondiviżi. Barra minn hekk korrezzjonijiet b'rata fissa jistgħu jiġu imposti f'sitwazzjonijiet fejn nuqqasijiet fis-sistemi ta' kontroll f'livell tal-Istati Membri jiġu identifikati iżda ma ġewx ikkoreġuti mill-Istat Membru nnifsu, bl-ebda relazzjoni għal infiq irregolari speċifiku jew għal sena speċifika. Għalhekk mhux possibbli sabiex wieħed jagħmel konnessjoni diretta bejn korrezzjoni finanzjarja u s-sena ta' nfiq li din tirrelata għaliha. Finanzjamenti Strutturali huma implimentati f'qafas multi-annwali. Jekk korrezzjoni finanzjarja ma kinitx ġiet rappurtata fis-sena N din se tkun rappurtata fis-sena N+1, mingħajr ma tkun affettwat l-affidabbiltà tal-proċedura li l-għan prinċipali tagħha hu li tiżgura li l-ħlasijiet irregolari kollha jiġu kkoreġuti. Dan il-kumpens bejn snin fi ħdan il-perjodu ta' programmar hu meħtieġ sabiex tingħata informazzjoni dwar korrezzjonijit finanzjarji li hi akkurata, trasparenti u kompleta b'mod kumultattiv. Madanakollu, in-noti għad-dikjarazzjonijiet finanzjarji jippreżentaw informazzjoni dwar korrezzjonijiet finanzjarji kkonfermati u implimentati f'sena speċifika kif ukoll informazzjoni kumulattiva. F'kuntrast, fl-agrikultura (EAGF u EAFRD), korrezzjonijiet finanzjarji huma konnessi ma' nfiq ta' sena finanzjarja speċifika u din il-konnessjoni tingħata f'kull waħda mid-deċiżjonijiet ta' konformità adottata mill-Kummissjoni. 1.47. Barra minn hekk iċ-ċikli ta’ ħafna mekkaniżmi ta’ korrezzjoni jistgħu iservu għal ħafna snin u l-varjazzjonijiet f'elementi li jinfluwenzaw il-kapaċità korrettiva ta’ ħafna sistemi ta’ sorveljanza u kontroll (qafas legali u organizzattiv; modalitajiet tal-proċeduri ta’ rkupru; tip, daqs u tul ta’ żmien ta’ proġetti, eċċ.) jistgħu jolqtu l-kapaċità li l-impatt probabbli jiġi stmat fil-ġejjieni. 1.48. Fl-aħħar nett, wieħed irid jiftakar li l-mekkaniżmi korrettivi tal-Kummissjoni prinċipalment jinvolvu korrezzjonijiet finanzjarji għajr irkupri (ara l-paragrafi 1.39 u 1.40). 1.48. Ara risposta għall-paragrafu 1.39. Konklużjoni dwar il-kapaċità korrettiva tas-sistemi ta’ sorveljanza u kontroll 1.49. Il-Kummissjoni ħadet passi fl-2009 biex iżżid u ttejjeb l-informazzjoni li hija tagħti dwar il-mekkaniżmi korrettivi applikati għall-baġit tal-UE. Dan huwa żvilupp pożittiv. Iżda, l-informazzjoni li hija tagħti s ’issa għadha mhijiex affidabbli għal kollox, minħabba li l-Kummissjoni mhux dejjem tirċievi informazzjoni affidabbli mill-Istati Membri. Barra minn hekk, għandha tkun eżaminata l-ħtieġa li jiġu rfinati l-linji gwida tar-rappurtar finanzjarju rigward liema informazzjoni għandha tiġi inkluża u kif din għandha tiġi ttrattata. Għal xi oqsma tan-nefqa, il-Kummissjoni ma tagħtix informazzjoni li tirrikonċilja dan li ġej: is-sena li fiha ssir il-pagament inkwistjoni, is-sena li fiha jinstab l-iżball relatat u s-sena li fiha tingħata informazzjoni dwar il-korrezzjoni finanzjarja riżultanti fin-noti tal-kontijiet. 1.49. Ara risposti għall-paragrafi 1.19, 1.40 u 1.46. Rikonċiljazzjoni ta' ħlasijiet, żbalji u korrezzjonijiet finanzjarji li saru kif ġie suġġerit mill-Qorti mhix possibbli fejn is-sistema ta' dikjarazzjoni ta' nfiq hi kumulattiva fuq perjodu multi-annwali jew f'xi każijiet fejn hemm sistemi ta' korrezzjonijiet (ara wkoll risposta għall-paragrafu 1.50). 1.50. Il-biċċa l-kbira tal-korrezzjonijiet skont il-valur jinvolvu korrezzjonijiet finanzjarji fuq l-Istati Membri jew pajjiżi terzi, aktar milli rkupri minn benefiċjarji individwali li rċevew fondi tal-UE b'mod inkorrett. B’kuntrast ma’ dan, l-iżbalji misjuba permezz tal-ittestjar tal-Qorti fil-biċċa l-kbira huma ammonti kklejmjati b'mod inkorrett minn, jew imħallsa lil, benefiċjarji. Meta l-Qorti tieħu dan inkunsiderazzjoni hija tikkonkludi li mhuwiex possibli li tagħmel paragun li jagħmel sens bejn l-istima tagħha tar-rati tal-iżbalji u d-data għall-korrezzjonijiet finanzjarji u l-irkupri fornuti mill-Kummissjoni. 1.50. F'ġestjoni diretta, il-Kummissjoni tikkoreġi żbalji jew billi tipproċedi għall-irkupru (ordni ta' irkupru jew kumpens minn ħlas sussegwenti) jew titlob dikjarazzjoni ta' nfiq li ġie kkoreġut. Maġġoranza kbira tal-baġit tal-UE, madwar 80 %, hu implimentat f'ġestjoni kondiviża fejn Stati Membri huma primarjament responsabbli sabiex jiżguraw ir-regolarità tal-infiq dikjarata lill-Kummissjoni u għalhekk sabiex jinstabu u jiġu kkoreġuti l-irregolaritajiet. F'din is-sitwazzjoni ta' ġestjoni, il-Kummissjoni hi wkoll responsabbli sabiex tiżgura li s-sistemi li twaqqfu mill-awtoritajiet nazzjonali huma effettivi u, jekk le, il-Kummissjoni tkun tista' timponi korrezzjonijiet finanzjarji. Is-sistema ta' korrezzjonijiet finanzjarji li kienet prevista mil-leġiżlazzjoni applikabbli hi għalhekk magħmula b'mod u manjiera li l-Kummissjoni tirkupra/tikkoreġi mill-Istati Membri u dawn tal-aħħar imbagħad iridu jirkupraw il-ħas irregolari mill-benefiċjarju. Madanakollu, fejn korrezzjonijiet finanzjarji huma konnessi ma' dugħfija sistematika dawn huma ġeneralment ibbażati fuq rati fissi jew estrapolati, u mhux ma żbalji identifikati fuq livell ta' benefiċjarji. Bħala konsegwenza, trid issir distinzjoni dwar: — l-informazzjoni relatata ma' korrezzjonijiet finanzjarji wara kontrolli u verifiki tal-UE li hi kompleta u affidabbli, iżda f'każ ta' nuqqasijiet fis-sistema ma jistgħux jiġu konnessi direttament ma żbalji fi ħlasijiet lil benefiċjarju u lanqas neċessarjament għal sena partikolari; — l-informazzjoni trażmessa lill-Kummissjoni dwar irtirar u rkupri ta' infiq irregolari mill-Istati Membri: filwaqt li għall-Agrikultura l-informazzjoni disponibbli hi adegwata (ara risposta għall-paragrafu 1.17), għall-Koeżjoni l-pjan ta' azzjoni tal-2008 għall-azzjonijiet strutturali indirizza b'mod speċifiku l-kwalità u l-kompletezza ta' din id-dejta. Bħala konsegwenza, dejta għall-2009 sottomessa mill-Istati Membri lill-Kummissjoni fl-ewwel nofs tal-2010 hi ta' kwalità għola u aktar kompleta. Il-Kummissjoni taqbel li tqabbil tar-rati ta' żbalji DAS tal-Qorti, li minħabba t-Trattat jirrelataw ma' eżami annwali ta' kampjun ta' tranżazzjonijiet, ma' figuri dwar korrezzjonijiet finanzjarji mhix rilevanti. Minħabba t-tipi differenti ta' korrezzjonijiet finanzjarji kif indikati aktar 'l fuq, mhux possibbli, fil-qasam ta' Koeżjoni, li ssir konnessjoni diretta bejn korrezzjoni finanzjarja u s-sena ta' nfiq li għaliha tirrelata. Madanakollu, l-impatt tal-korrezzjonijiet finanzjarji tista' tiġi identifikata b'mod ċar meta tiġi kkalkulata rata ta' żbalji li fadal wara l-għeluq ta' programm. Pereżempju, l-inkjesta ta' verifika dwar għeluq mhux ta' statistika tad-DĠ REGIO fuq kampjun ta' programmi ERDF tal-1994-1999 iffinalizzata f'Jannar 2010 tagħti indikazzjoni li fl-għeluq, u wara li jkunu saru l-korrezzjonijiet finanzjarji kollha, ir-riskju ta' żbalji fuq linja ġenerali ġie ridott b'mod sustanzjali. Il-Kummissjoni tiżgura l-protezzjoni tal-interessi finanzjarji tal-Unjoni billi tapplika s-sistemi u proċeduri ta' ġestjoni u kontroll kif provdut fir-regolamenti finanzjarji u settorjali li ġew deċiżi mil-leġiżlatur sabiex tevita, issib u tikkoreġi żbalji li jagħmlu ħsara lill-baġit tal-UE.

(1) Ir-“Rendikonti Finanzjarji Konsolidati” jinkludu l-karta tal-bilanċ, il-kont tar-riżultat ekonomiku, it-tabella tal-likwidità, ir-rendikont tat-tibdil fl-attiv nett u sommarju tal-politika tal-kontabilità sinifikanti u noti oħrajn ta’ spjegazzjoni (bir-rappurtar tas-segmenti inkluż).

(2) Ir-“Rapporti Konsolidati dwar l-Implimentazzjoni tal-Baġit” jinkludu r-rapporti konsolidati dwar l-implimentazzjoni tal-baġit u sommarju tal-prinċipji baġitarji u noti oħrajn ta’ spjegazzjoni.

(3) Fil-livell tal-Istituzzjonijiet u l-korpi Ewropej, il-maniġment jinkludi l-Membri tal-Istituzzjonijiet, id-Diretturi tal-Aġenziji, l-Uffiċjali li Jawtorizzaw b'delegazzjoni u b'subdelegazzjoni, l-Uffiċjali tal-Kontabilità u l-persunal prinċipali tal-unitajiet finanzjarji, tal-verifika jew tal-kontroll. Fil-livell tal-Istati Membri u Stati Benefiċjarji, il-maniġment jinkludi l-Uffiċjali li Jawtorizzaw, l-Uffiċjali tal-Kontabilità u l-persunal prinċipali tal-awtoritajiet tal-pagament, tal-korpi li jiċċertifikaw u tal-aġenziji tal-implimentazzjoni.

(4) Ir-regoli tal-kontabilità adottati mill-uffiċjal tal-kontabilità tal-Kummissjoni huma meħudin mill-Istandards Internazzjonali tal-Kontabilità għas-Settur Pubbliku (IPSAS) maħruġa mill-Federazzjoni Internazzjonali tal-Kontabilisti jew, fl-assenza ta’ dawn, Standards Internazzjonali tal-Kontabilità (IAS)/ Standards Internazzjonali tar-Rappurtar Finanzjarju (IFRS) maħruġa mill-Bord Internazzjonali tal-Istandards tal-Kontabilità. Skont ir-Regolament Finanzjarju, ir-“Rendikonti Finanzjarji Konsolidati” għas-sena finanzjarja 2009 huma ppreparati (bħalma kienu sa mis-sena finanzjarja 2005) abbażi ta’ dawn ir-regoli tal-kontabilità adottati mill-uffiċjal tal-Kontabilità tal-Kummissjoni, li jadattaw il-prinċipji tal-kontabilità bbażata fuq id-dovuti għall-ambjent speċifiku tal-Unjoni Ewropea, filwaqt li r-“Rapporti Konsolidati dwar l-Implimentazzjoni tal-Baġit” għadhom ibbażati primarjament fuq ċaqliq tal-flus kontanti.

(5) Qabel l-adozzjoni tal-Kontijiet Annwali mill-istituzzjonijiet, l-uffiċjali tal-kontabilità differenti jiffirmawhom, u b'hekk jiċċertifikaw li għandhom assigurazzjoni raġonevoli li l-kontijiet jippreżentaw stampa vera u ġusta tas-sitwazzjoni finanzjarja tal-istituzzjoni (l-Artikolu 61 tar-Regolament Finanzjarju).

(6) Il-Kontijiet Annwali tal-korpi huma ppreparati mid-diretturi rispettivi u mibgħuta lill-uffiċjal tal-kontabilità tal-Kummissjoni flimkien mal-opinjoni tal-bord amministrattiv involut. Barra dan, l-uffiċjali tal-kontabilità rispettivi jiffirmawhom, u b'hekk jiċċertifikaw li għandhom assigurazzjoni raġonevoli li l-kontijiet jippreżentaw stampa vera u ġusta tas-sitwazzjoni finanzjarja tal-korpi (l-Artikolu 61 tar-Regolament Finanzjarju).

(7) Skont l-Istandard Internazzjonali dwar il-Verifika 700 “Forming an opinion and reporting on financial statements” (It-Tiswir ta' opinjoni u r-rappurtar dwar rendikonti finanzjarji) (ISA 700, il-paragrafu 35), it-termini “present fairly, in all material aspects” (jippreżentaw b'mod ġust, fl-aspetti materjali kollha) jew “give a true and fair view” (jagħtu stampa vera u ġusta) huma l-istess.

(8) Ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (ĠU L 248, 16.9.2002, p. 1) l-aħħar emendat bir-Regolament tal-Kunsill (KE) Nru 1525/2007 (ĠU L 343, 27.12.2007, p. 9), jirrikjedi li l-kontijiet finali għandhom jintbagħtu qabel il-31 ta’ Lulju tas-sena finanzjarja ta’ wara.

(9) L-Aġenzija Ewropea għall-Ġestjoni tal-Kooperazzjoni Operattiva fil-Fruntieri Esterni, il-Kulleġġ Ewropew tal-Pulizijia u l-Impriża Konġunta tal-Mediċini Innovattivi.

(10) Ħafna Direttorati Ġenerali jużaw is-sistemi tal-IT lokali tagħhom stess għal skopijiet ta’ ġestjoni finanzjarja u għall-ħolqien ta’ tranżazzjonijiet li jintbagħtu lis-sistema tal-kontabilità ċentrali (ABAC) permezz ta’ interface. Skont l-Artikolu 61, il-paragrafu 1e tar-Regolament Finanzjarju l-Uffiċjal tal-Kontabilità għandu jivverifika dawn is-sistemi sabiex jevalwa jekk hux qed joperaw kif xieraq jew le.

(11) Direttorati Ġenerali għar-Relazzjonijiet Esterni u għal-Ġustizzja, Libertà u Sigurtà.

(12) Hekk kif stabbilit fl-istruzzjonijiet interni tal-Uffiċjal tal-Kontabilità tal-Kummissjoni tal-10.7.2009.

(13) Ara l-paragrafu 5.61 tar-Rapport Annwali tal-2006, il-paragrafu 5.44 tar-Rapport Annwali tal-2007 u l-paragrafu 5.56 tar-Rapport Annwali tal-2008.

(14) Ara l-paragrafi 1.10 u 1.11 tar-Rapport Annwali tal-2002, il-paragrafu 1.11 tar-Rapport Annwali tal-2003, il-paragrafi 1.12 u 1.13 tar-Rapport Annwali tal-2004, il-paragrafu 1.57 tar-Rapport Annwali tal-2005, il-paragrafu 1.34 tar-Rapport Annwali tal-2006 u l-paragrafu 1.28 tar-Rapport Annwali tal-2007.

(15) Ir-Regolament (KE) Nru 683/2008 tal-Parlament Ewropew u tal-Kunsill tad-9 ta’ Lulju 2008 dwar implimentazzjoni ulterjuri tal-programmi Ewropej ta' navigazzjoni bis-satellita (EGNOS u Galileo) (ĠU L 196, 24.7.2008, p. 1).

(16) Għall-iskop tal-verifika tad-Dħul ara l-paragrafi 2.8 sa 2.14.

(17) Li minnhom EUR 1 881 miljun għandhom x “jaqsmu ma” pagamenti bil-quddiem u EUR 272 miljun ma’ pagamenti interim u finali. Dawn tal-aħħar jikkonċernaw għeluq u ħlasijiet li għandhom x “jaqsmu ma” spejjeż li jammontaw għal EUR 1 399 miljun li għalihom l-attivitajiet/proġetti ta’ bażi nbdew prinċipalment fl-2004 u fl-2005 iżda kienu approvati mill-Kummissjoni fl-2009 biss (ara l-paragrafi 7.8 u 7.19).

(18) Għall-grupp tal-politika l-Koeżjoni, il-maġġoranza tax-xogħol tas-sistemi jirrelata mal-perjodu l-ġdid u kien jikkonsisti fl-eżami tal-konformità tas-sistemi mal-ħtiġijiet regolatorji. L-evalwazzjoni li rriżultat kienet “parzjalment konformi”.

(19) Ara l-paragrafi 3.18 sa 3.19 u l- Annex 3.1 “Riżultati tal-ittestjar tat-tranżazzjonijiet għall-Agrikoltura u r-riżorsi naturali” ta’ dan ir-rapport u r-Rapport Annwali tal-2008, il-paragrafi 5.13 sa 5.14 u l-Anness 5.1, il-Parti 1 “Il-karatteristiċi prinċipali tal-ittestjar ta’ tranżazzjonijiet abbażi ta’ kampjuni”.

(20) Ara l-paragrafi 4.17 sa 4.19 u l- Annex 4.1 “Ir-riżultati tal-ittestjar tat-tranżazzjonijiet għall-Koeżjoni” u r-Rapport Annwali tal-2008, il-paragrafi 6.16 sa 6.17 u l-Anness 6.1, il-Parti 1 “Il-karatteristiċi prinċipali tal-ittestjar ta’ tranżazzjonijiet abbażi ta’ kampjuni”.

(21) In-numru totali tar-riżervi tela’ minn 15 fl-2008 għal 20 fl-2009.

(22) Skont l-Artikolu 317 tat-Trattat dwar il-Funzjonament tal-Unjoni Ewropea (TFUE).

(23) Komunikazzjoni mill-Kummissjoni lill-Parlament Ewropew, il-Kunsill, il-Qorti Ewropea tal-Awdituri – Sinteżi tal-kisbiet tal-maniġment tal-Kummissjoni fl-2009 COM(2010) 281 finali, 2.6.2010.

(24) Ara wkoll ir-Rapport Annwali tal-2008, il-paragrafu 2.15.

(25) Ara wkoll ir-Rapport Annwali tal-2008, il-paragrafu 1.16 u 1.17.

(26) Ara wkoll ir-Rapport Annwali tal-2008, il-paragrafu 2.17.

(27) L-Artikolu 28a tar-Regolament Finanzjarju.

(28) L-Artikolu 71(3) tar-Regolament Finanzjarju.

(29) Osservazzjoni ġenerali fuq id-debituri diversi fir-Rapporti Annwali tal-2002, tal-2003 u tal-2004. Osservazzjonijiet speċifiċi fir-Rapport Annwali tal-2005, il-paragrafi 6.36 sa 6.41, ir-Rapport Annwali tal-2006, il-paragrafi 2.26 sa 2.30, ir-Rapport Annwali tal-2007, il-paragrafi 1.29 sa 1.31, 7.39 u r-Rapport Annwali tal-2008, il-paragrafi 1.16 sa 1.17 u l-paragrafu 2.16(c).

(30) Ara l-Kontijiet Annwali tal-Unjoni Ewropea għas-sena finanzjarja 2009 – in-nota 6 tar-rendikonti finanzjarji.

(31) Iżda fl-Agrikoltura, skont ir-Regolament tal-Kunsill (KE) Nru 1290/2005 (ĠU L 209, 11.8.2005, p. 1), 50 % ta’ kull pagament li mhux dovut li l-Istati Membri ma rnexxilhomx jirkupraw mill-benefiċjarji fi żmien erba’ snin, jew fi żmien tmien snin fil-każ ta’ proċeduri legali, għandu jiġi awtomatikament iddebitat lill-baġit nazzjonali tagħhom (l-hekk imsejħa regola tal-50/50) (ara l-paragrafi 3.50 u 3.51). L-Istati Membri għandhom ikomplu bil-proċeduri ta’ rkupru u jikkreditaw kwalunkwe ammont irkuprat lill-baġit tal-UE.

(32) Fl-2009, għall-biċċa l-kbira mill-programmi operazzjonali tal-perjodu ta’ pprogrammar tal-2000-2006, il-limitu massimu ta’ 95 % għad-dikjarazzjoni tan-nefqa qabel l-għeluq diġà ntlaħaq.

(33) It-titoli tal-baġit 14 u 24 sa 31 tat-Taqsima III tal-Baġit Ġenerali li għandhom x'jaqsmu primarjament man-Nefqa amministrattiva huma rrappurtati fit-taqsima għall-Kummissjoni Ewropea tal-kapitolu 9.

(34) In-nefqa amministrattiva hija mnaqqsa mill-gruppi tal-politika u tidher b'mod separat taħt l-intestatura tagħha stess; dan iwassal għal differenzi meta jsir tqabbil mal-kapitoli 3 sa 8.

(35) In-nefqa vverifikata għal kull grupp tal-politika hija spjegata taħt “Ambitu u approċċ tal-verifika” fil-kapitoli 3 sa 8.

(36) Il-biċċa l-kbira tax-xogħol fuq is-sistemi għandu x'jaqsam mal-perjodu l-ġdid u kien jikkonsisti fl-eżami tal-konformità tas-sistemi mal-ħtiġijiet regolatorji u rriżulta f'evalwazzjoni li kienet “parzjalment konformi” (ara l-paragrafu 4.36).

(37) Il-pagamenti interim u finali li jirrimborżaw in-nefqa ċertifikata b'total ta' EUR 23 081 miljun (ara l-paragrafu 4.15).

(38) L-evalwazzjoni tas-sistemi ta' sorveljanza u kontroll hija bbażata fuq l-eżami tas-sistema tal-Kummissjoni għall-għeluq tal-programmi u tal-proġetti (ara l-paragrafu 7.19).

(39) Is-sistemi huma kklassifikati bħala 'parzjalment effettivi' fejn xi arranġamenti ta' kontroll tqiesu li jaħdmu b'mod adegwat filwaqt li oħrajn le. Konsegwentement, bħala totalità, għandhom mnejn ma jirnexxilhomx jirrestrinġu l-iżbalji fit-tranżazzjonijiet ta' bażi għal livell aċċettabbli.

(40) Il-Qorti ddeċidiet tippreżenta r-rati tal-iżbalji (ara l- Anness 1.1 , il-paragrafi 8 sa 12) fi tliet intervalli. Il-firxa tar-rati tal-iżbalji ma tistax tkun interpretata bħala intervall ta’ kunfidenza (f’sens statistiku).